Diari Oficial de la Generalitat Valenciana


Sumari del DOGV 3228, del 23-04-1998 (1998/2729)

ORDRE de 9 de març de 1998, del conseller de Sanitat, per la qual es modifica l'Ordre de 12 de juny de 1997, de desplegament del Decret 33/1997, de 26 de febrer, del Consell de la Generalitat Valenciana, que aprovava el Reglament Orgànic i Funcional de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/03/09/(1)/dof/vci/html**

### Dades del document

Número de DOGV
:   3228

Data del DOGV
:   23-04-1998

Secció del DOGV
:   I. DISPOSICIONS GENERALS

Número del document
:   1998/2729


Data del document
:   09-03-1998

Organisme emissor
:   Conselleria de Sanitat

Tipus de document
:   Ordre

Anàlisi jurídica

ORDRE de 9 de març de 1998, del conseller de Sanitat, per la qual es modifica l'Ordre de 12 de juny de 1997, de desplegament del Decret 33/1997, de 26 de febrer, del Consell de la Generalitat Valenciana, que aprovava el Reglament Orgànic i Funcional de la Conselleria de Sanitat. [1998/A2729]
  
En el Diari Oficial de la Generalitat Valenciana de 19 de juny de 1997, número 3.017, es publicà l'Ordre de 12 de juny de 1997, del conseller de Sanitat, per la qual es desplega el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat. Per raons organitzatives i competencials és aconsellable modificar-ne alguns aspectes amb la finalitat d'aconseguir més eficàcia i coordinació.
  
Atenent aquestes consideracions i fent ús de les facultats que m'atribueix el Decret 33/1997, de 26 de febrer, del Consell de la Generalitat Valenciana, i l'article 35.e de la Llei 5/1983, de 30 de desembre, de Govern Valencià, i amb l'informe previ de la Conselleria d'Economia, Hisenda i Administració Pública, emés de conformitat amb el que preceptua l'article 71 de l'esmentada Llei de Govern Valencià,
  
ORDENE
  
Article 1
  
Es modifica el punt 3.1.2 de l'article 3, que queda redactat de la manera següent:
  
«3.1.2 Unitat de Recursos Sanitaris. Té atribuïdes les funcions següents:
  
- Establir, dissenyar i desenvolupar la política de qualitat en l'atenció sanitària; el disseny i l'avaluació dels plans i programes que s'establisquen per a la consecució dels objectius de la política sanitària; estudiar; dissenyar, impulsar i desenvolupar les normes del procés d'acreditació dels recursos sanitaris o en activitats determinades.
  
- Exercir les competències d'autorització administrativa per a la creació, construcció, modificació, adaptació i supressió dels centres, serveis i establiments sanitaris de qualsevol classe i naturalesa, inclosos els balnearis i les entitats d'assegurança lliure d'assistència medicofarmacèutica, a la Comunitat Valenciana; classificar i catalogar els establiments, tant públics com privats, així com elaborar, mantenir i custodiar el registre sanitari de la Comunitat Valenciana; acreditar els centres, serveis, unitats i establiments sanitaris, tant públics com privats, així com concedir les autoritzacions i efectuar la vigilància de la publicitat medicofarmacèutica.
  
- Reconéixer l'interés sanitari a cursos, jornades, congressos i altres actes semblants que s'efectuen a la Comunitat Valenciana, així com a les associacions, societats i federacions de caràcter sanitari les activitats de les quals es porten a terme en el mateix àmbit.
  
- Estudiar i autoritzar les unitats especials i serveis de referència de la Comunitat Valenciana, així com exercir les competències sobre policia mortuòria; l'autorització, classificació i registre d'oficines de farmàcia i altres centres, serveis i establiments farmacèutics, així com aquells centres, establiments i serveis l'objecte dels quals siga els productes sanitaris. L'Oficina del Mapa Sanitari.
  
De la Unitat de Recursos Sanitaris dependrà el Servei d'Ordenació Sanitària, al qual correspondran les funcions següents:
  
- Elaborar, mantenir i custodiar el registre dels centres, establiments i serveis sanitaris no assistencials i/o complementaris que se li assignen; tramitar i elevar proposta de resolució d'aquests centres proposant-ne la classificació i la catalogació.
  
- Tramitació dels expedients de policia sanitària mortuòria, seguiment de la publicitat sanitària en matèries pròpies del servei; elaboració dels informes preceptius en les matèries pròpies del servei, i la realització d'altres funcions que se li encomanen.»
  
Article 2
  
Es modifiquen els punts 3.4.1 i 3.4.2 de l'article 3, que queden redactats de la manera següent:
  
«3.4.1 Servei d'Informàtica que, en desplegament de l'article 12 del Decret 33/1997, de 26 de febrer, assumirà les funcions següents:
  
- El foment i la coordinació funcional de la implantació de sistemes informàtics per a la gestió econòmica i assistencial en els centres sanitaris, amb atenció a la seua harmonització i compatibilitat.
  
- Tenir compte dels sistemes d'informació relacionats amb la salut pública.
  
3.4.2 Servei de Sistemes d'Informació que, en desplegament de l'article 12 del Decret 33/1997, de 26 de febrer, assumirà les funcions següents:
  
- El foment de la utilització de sistemes i tecnologies de la informació en els serveis centrals de la Conselleria i el manteniment de les bases de dades d'ús general.
  
- La coordinació de les unitats d'informàtica dels serveis territorials.»
  
Article 3
  
Es modifica el punt 3.6.1 de l'article 3, que resta redactat de la manera següent:
  
«3.6.1 Dependent de l'Àrea Jurídica, que coordinarà les seues funcions, hi haurà el Servei de Règim de Personal d'Institucions Sanitàries que tindrà atribuïdes les funcions següents:
  
- En general, l'assessorament tècnic en matèries de personal de les institucions sanitàries i, en especial, el d'assistència als òrgans que efectuen la negociació col·lectiva en la mesa sectorial de sanitat; l'estudi i informe preceptiu de les convocatòries i les ofertes de qualsevol tipus en matèria del personal abans esmentat, així com l'elaboració dels projectes de disposicions de caràcter general que afecten el personal d'institucions sanitàries, que se'ls encomane.
  
Per assessorament tècnic s'entén l'informe en tots els aspectes de gestió, tramitació, procediment i d'aplicació de la normativa vigent o en projecció, tot això sense perjudici de l'assessorament jurídic que siga competència de l'Àrea Jurídica.
  
- La tramitació de les reclamacions prèvies del personal de les institucions sanitàries i la dels recursos interposats en matèria d'aquest personal contra actes dictats per òrgans de la conselleria.
  
- Tramitació, seguiment i realització de la proposta motivada de resolució dels expedients de responsabilitat patrimonial de l'administració.
  
- Tramitació dels expedients d'incompatibilitats del personal d'institucions sanitàries.»
  
València, 9 de març de 1998
  
El conseller de Sanitat,


Còpia Permalink ELI